το μνημειον και το επ αυτου οικοδομημεν[ον πυργιον δι] ου εστιν η καθοδος εμπροσθεν προς μεσημβρι[αν -] επι καθαρσιου κατεσκευασαν ερμογενης μηνοδωρ[ου του αρτεμι]δωρου του δημητριου και απολλωνιος και ερμογενης και [-] τα τεκνα τα ερμογενους εαυτοις και τοις εξ αυτων εσομενοις [τεκνοις και] εκγονοις και διαδοχοις αυτων μηδενος εχοντος εξουσιαν μηδ[εμιαν των] κληρονομων η διαδοχων αυτων εξαλλοτριωσαι μητε το πυργιον μητε το υπ αυτο μνημειον μητε πρασεως ονοματι μητε συνχωρησεως επει ο ποιησας τι επι απαλλοτριωσει ω δη ποτε τροπω και ο αναδεξαμενος ενοχος εσται ασεβεια και εισοισει εκαστος αυτων εις τον κυριακον φισκον ανα μυρια ως εκ καταδικης ων το τριτον εσται του εκδικησαντος και το υπεναντιως γενομενον εσται ακυρον και ουδεν ηττον μενει τα προδηλουμενα εις τα καθωσιωμενα. της επιγραφης ταυτης απετεθη τανυν αντιτυπον εις το χρεοφυλακιον επι στεφανηφορου ατταλου αδραστου του νεικοτειμου ηρωος το δευτερον μηνος δειου.
LW 1639